খুরশীদ আলম : বাংলাদেশ আওয়ামী লীগ সংগ্রামী রাজনৈতিক দল। বাঙ্গালীর অধিকার আদায়ের জন্যই সংগ্রামী রাজনৈতিক দলটির গোড়াপত্তন হয়। প্রতিষ্ঠার লগ্ন থেকেই গণমানুষের অধিকার আদায়ের সংগ্রামে সোচ্চার রাজনৈতিক দলটির অসংখ্য নেতাকর্মীর আত্মত্যাগের মধ্য দিয়ে সংগ্রামী ভূমিকায় ইতিহাসের বাকেঁ বাকেঁ একেঁছে রক্তাক্ত পদচিহ্ন। মহান দেশপ্রেম ও মানুষের কল্যাণে সংগ্রামী দলটির আদর্শবান কর্মীরাই আওয়ামী লীগের মূল শক্তি। ১৯৭০ সাল থেকে এর নির্বাচনী প্রতীক নৌকা। বাংলাদেশের স্বাধীনতা যুদ্ধে নেতৃত্বদানকারী দল হিসেবে আওয়ামী লীগ বিশ্বে পরিচিত। ১৯৭১ আওয়ামী লীগের নেতৃত্বে স্বাধীন রাষ্ট্র বাংলাদেশ প্রতিষ্ঠার পর এই সংগঠনটির নামাকরণ হয় ‘বাংলাদেশ আওয়ামী লীগ’। বাঙালি জাতীয়তাবাদ, গণতন্ত্র, ধর্মনিরপেক্ষতা তথা সকল ধর্মের স্বাধীনতা নিশ্চিতকরণ ও অসাম্প্রদায়িক রাজনীতি এবং সমাজতন্ত্র তথা শোষণমুক্ত সমাজ ও সামাজিক ন্যায়বিচার প্রতিষ্ঠা বাংলাদেশ আওয়ামী লীগের মূলনীতি।